b'\n_START_ARTICLE_\nTavtohrona krivulja\n_START_PARAGRAPH_\nTavtohrona krivulja (tudi izohrona krivulja) iz starogr\xc5\xa1ke besede \xcf\x84\xce\xb1\xe1\xbd\x90\xcf\x84\xcf\x8c: tavto, kar pomeni isti in besede \xcf\x87\xcf\x81\xcf\x8c\xce\xbd\xce\xbf\xcf\x82: chrono, kar pomeni \xc4\x8das oziroma iz besede iso, kar pomeni enak) je krivulja po kateri bi se moralo gibati telo (ki se ga je brez za\xc4\x8detne hitrosti spustilo), da bi brez trenja v enakomerni te\xc5\xbenosti pri\xc5\xa1lo v najni\xc5\xbejo to\xc4\x8dko neodvisno od za\xc4\x8detne to\xc4\x8dke. Krivulja, ki zado\xc5\xa1\xc4\x8da tem zahtevam, je cikloida.\n_START_SECTION_\nProblem tavtohronosti\n_START_PARAGRAPH_\nProblem tavtohronosti i\xc5\xa1\xc4\x8de obliko krivulje po kateri bi se moralo gibati telo, da bi pri\xc5\xa1lo do najni\xc5\xbeje to\xc4\x8dke v skladu z definicijo tavtohrone krivulje._NEWLINE_Problem je prvi re\xc5\xa1il nizozemski astronom, fizik in matematik Christiaan Huygens (1629 \xe2\x80\x93 1695) v letu 1650. Ugotovil je, da je oblika krivulje enaka cikloidi (samo eni veji)._NEWLINE_Problem tavtohronosti so pri\xc4\x8deli intenzivneje prou\xc4\x8devati, ko so ugotovili, da nihalo, ki niha po kro\xc5\xbeni poti, ni izohrono. To pomeni, da bo ura na nihalo kazala razli\xc4\x8dne \xc4\x8dase v odvisnosti od tega kako dale\xc4\x8d nihalo zaniha._NEWLINE_Pozneje sta matematika Joseph-Louis de Lagrange (1736 \xe2\x80\x93 1813) in Leonhard Euler (1707 \xe2\x80\x93 1783) podala analiti\xc4\x8dno re\xc5\xa1itev problema.'